નાગરવેલ મધુર, તીખી, કડવી, તૂરી, ગરમ, વાતકફશામક, પિત્તકર્તા, ભૂખ-રૂચિ-વર્ધક, પાચનકર્તા, દેહકાંતિવર્ધક, વાયુની અનુલોમનકર્તા, દુર્ગંધવિનાશક, મુખશુદ્ધિકર, મુખ-લાળવર્ધક, હ્રદયોત્તેજક, વાજીકર, ઠંડીનાશક, કટુપૌષ્ટિક, વશીકરણકર્તા, વ્રણરોપક, પીડાશામક અને વાતરક્ત (ગાઉટ), જૂની શરદી, ખાંસી, ચળ, કૃમિ, સોજા, તાવ આદિ મટાડે છે. કાંતિકર, બળવર્ધક, ત્રિદોષનાશક, કામોત્તેજક અને વાયુ-કફદોષ નાશક તથા પેટના દર્દો મટાડનાર છે. ખૂબ વધુ પડતા પાન ખાવાથી નુકસાન થાય છે. તાંબુલ-પાનમાં ચૂનો, કાથો ચોપડી, તેમાં સોપારી, તજ, લવિંગ કે વરિયાળી નાંખી, ભોજન પછી લેવાથી મુખશુદ્ધિ થાય છે અને ખાવાનું સારી રીતે હજમ થાય છે. પાનમાં તમાકુ ન ખાવી જોઈએ.